Minst 26 drept av bomber i Irak
Angrepene skal hovedsakelig ha vært rettet mot irakisk politi, sjiamuslimske nabolag og sikkerhetsstyrker. Den blodigste aksjonen fant sted i Taji, 20 kilometer nord for Bagdad. Der eksploderte bomber som var plassert i tre parkerte biler kun minutter etter hverandre. I alt er 26 personer drept og 94 såret i de ulike angrepene som rammet landet søndag. Ingen har så langt tatt på seg ansvaret for angrepene, men ifølge AP er bilbomber et kjennetegn på al-Qaida i Irak. Helsemyndigheter i Taji, Tarmiyah og Bagdad bekrefter omkomne.
Minst 26 personer ble drept da en rekke bomber eksploderte i ulike deler av Irak søndag, opplyser politi og helsepersonell.